Si Alcántara saro sa didikit na mga iskultor na Espanyol na nagpapraktis kan inaapod na direktang paglalabra. Siya nagkondukta naman nin mga solong paeksibit, kadaklan kaini sa Espanya, Pransya, Portugal asin Tsina. Siya nagpartisipar man sa mga grupong eksibit na ginigiribo sa mga siyudad nin Madrid, Murcia, Barcelona, Alcalá de Henares, Antwerp, Paris asin Lisbon. Pakapartisipar sa magkapirang biennal (1986 asin 1987 sa Madrid), an saiyang mga trabaho pinagpaeksibit man sa mga nasyonal asin internasyonal na mga galeriya  siring kan: Cuartel del Conde-Duque (Madrid), São Bento Gallery (Lisbon), Antonio Prates Gallery (Lisbon), La Fenêtre Gallery (Paris), Royal Museum of Fine Arts Antwerp, Shanghai Sculpture Space (Shanghai), absp. Hale sa sinasabing expressionist, siya nagbalyo sa inapod na primitivist na pagiiskultura.